section_heading: Najranije razdoblje
paragraph_text: Godine 905., dinastija koju je osnovao Eneko Aritza je srušena kroz makinacije susjednih knezova, a Sancho I. Garcés (905. – 925.), nećak grofa od Ribagorze, bio je postavljen na prijestolje. On se borio protiv Maura s ponovljenim uspjehom i pridružio Ultra-Puertos tj. današnju Donju Navaru vlastitim dominionima, također šireći svoje teritorij do Najere. Kao zahvalu za svoje pobjede, on je osnovao godine 924. samostan Albelda. Prije svoje smrti, on je protjerao sve Maure iz zemlje. Njegov sin i eventualni nasljednik, Garcia Sanchez I. (931. – 970.), koji je imao podršku svoje energične i diplomatske majke Tode (Teude) Aznárez iz linije Aritza, isto tako je sudjelovao u brojnim sukobima s Maurima. U tom trenutku, grofovija Aragon, prethodno samo vazalna država, došla je pod izravnu vlast kraljeva Pamplone.